Berend Joukes Fridsma
Berend Joukes Fridsma (Skearnegoutum, 15 jannewaris 1905 - Grand Rapids (Michigan), 12 oktober 2005) wie in taalkundige en dichter.

Libben
De húshâlding Fridsma emigrearre yn 1910 nei de Feriene Steaten. Fridsma waard mei 29 jier lid fan de Fryske Krite 'Gysbert Japiks' yn Grand Rapids.

Fridsma wie heechlearaar Dútsk oan Calvin College yn Grand Rapids Michigan, fan 1956 oant 1970, grûnlizzer fan it Frysk Ynformaasjeburo (Frisian Information Bureau, 1943-1984), redakteur fan Frisian News Items en strider foar de Fryske saak yn Amearika. De aksje foar Fryslân is te begripen út Fridsma’s kristlike eftergrûn: it sykjen fan gerjochtichheid. Al ier lid fan it Kristlik Frysk Selskip hat er de Fryske Beweging breder opfette as allinne mar in taalbeweging.

Hy publisearre yn Fryske tydskriften en skreau oersjoggen fan Fryske literatuer yn Amerikaanske ensyklopedyen. Yn 1991 waarden syn oantinkens en in bondel fersen útbrocht.

Fridsma en in tal meistanners en syn ideële meistrider Lolle Piers de Boer pleiten yn 1943 by it Nederlânske regear yn Londen foar mear autonomy foar it Fryslân fan nei de Twadde Wrâldoarloch.

Sitaat 
 'De Friezen wurde krekt sa diskriminearre as de negers'

Oar wurk 
 The place of the Frisians yn Dutch history (1928)
 Twaklank: in mannich fersen, oarspronklik en oerset. (1991)
 De nea ferbrutsen bân. 60 jier Fryske Aksje yn Amearika. Autobiografy (1991). De Tille, Ljouwert

Keppelings om utens 
 Oldest living Calvin College professor emeritus Fridsma dies at age 100. Tireless Frisian heritage promoter, Godutch.com, 7 novimber 2005 (Internet Archive).
 , Poëzij fan Bearend Fridsma: ynspiraasje troch argewaasje, Ljouwerter Krante, 6 desimber 1991.

Frysk taalkundige
Frysk heechlearaar
Frysk dichter
Frysk publisist
Frysk tydskriftredakteur
Frisiast
Frysk taalaktivist
Amerikaansk taalkundige
Amerikaansk heechlearaar
Amerikaansk dichter
Amerikaansk publisist
Amerikaansk tydskriftredakteur
Amerikaansk taalaktivist
Amerikaansk persoan fan Frysk komôf
Persoan berne yn Skearnegoutum
Persoan berne yn 1905
Persoan stoarn yn 2005